Aalborg Stiftstidende, 1844-05-24
I Anledning af et paa Randers Postcontoir i Marts Maaned f. A. begaaet Tyveri af 2 Pengebreve, blev der indledet endeel Undersøgelser, som antoges at kaste Mistanken paa derværende Postfuldmægtig Niels Christian Christensen, som da var i en Alder af 20 Aar, og da disse Undersøgelser udstraktes til de Tjenester, han tidligere havde havt paa Postcontoirerne i Hillerød og Frederikssund, og det formeentes, at der var opstaaet tilstrækkelige Beviser imod ham, blev han sat under Tiltale for Tyveri, Falsk og Bedrageri. Forsaavidt Tiltalte actioneredes for Falsk, antog Landsover samt Hof- og Stadsretten, at det ved hans egen Tilstaaelse og corpus delicti maatte ansees godtgjort, at han, imedens han i 1841 conditionerede som Fuldmægtig hos Postmester Børre i Hillerød, har udstædt 2 Qvitteringer, dat. 16de April 1841, i det Hele lydende paa 6 Rbd. 5 Mk. i Contingent for den "Berlingske Tidende" og "Collegialtidenden, under hvilke Qvitteringer han har efterskrevet sin daværende Principals Navn, ligesom han har hævet og beholdt deres paalydende Summer, som først senere, ved hans Udtrædelse af Postmester Børres Tjeneste, bleve tilbagebetalte. Da Tiltaltes Foregivende at have havt en almindelig mundtlig Tilladelse til, naar bemeldte hans Principal ikke selv var tilstede, at underskrive hans Navn paa saakaldte Avisregninger Timesedler, Qvitteringer for Pengebreve og Postearter, afdenne under Eed er benægtet, ligesom han ogsaa paa samme Maade har erklæret, at de ovenomhandlede Qvitteringer imod hans Vidende og Villie saaledes ere efterskrevne, kunde Tiltalte efter Rettens Mening ikke undgaae at ansees efter Forordn. 11te April 1840 § 60, og fandtes hans Straf passende at kunne bestemmes til 3 Aars Forbedringshuusarbeide, under hvilken Straf tillige maatte ansees absorberet, den Straf, han efter samme Forordnings § 41 og i havde fortjent ved, uden dertil meddeelt bemyndigelse, medens han i Foraaret 1842 tjente Postmester Lange i Frederikssund, som Fuldmægtig, i denne Mands Navn at have hævet Avispenge til et Beløb af 12 Rbd., som dog senere ere erstattede Postmesteren. Hvad Tyveriet angaaer, da fandtes aldeles intet Beviis imod Tiltalte fremkommet. Da Sagen efter det nævnte Udfald var bleven indanket for Høiesteret, fandt Actor for denne Ret det fornødent at indhente nye Oplysninger. Under de i denne Anledning optagne Forhører erklærede Postmester Børre, i Henhold til sin tidligere aflagte Eed, at han ikke bestemt tør benægte det; men, saavidt han erindrer, har han ikke tilladt Tiltalte at efterskrive hans Navn, hvilket denne vedholdende har paastaaet at være Tilfældet, naar Postmesteren ikke selv var tilstede. Tiltalte har derhos yttret, at en tidligere ansat Postfuldmægtig Møller har sagt til ham, at han skulde skrive Børres Navn paa Timesedlerne saa ligt som muligt, hvilket Møller ikke har turdet fragaae, skjøndt han ikke erindrer det. Tiltalte har derhos yttret, at han ved Timesedlers Afsendelse til Hirschholm har skrevet Børres Navn paa Samme, og at denne selv ved deres Tilbagekomst har skrevet sit Navn paa dem, saa at han umuligt kan være forbleven uvidende om, at det første Navn er blevet skrevet af Tiltalte, hvilket ogsaa har været Tilfældet med Hensyn til Qvitteringsbogen for Frederiksborg Amtstue. Tiltalte har derhos tilføiet, at han i Førstningen af sin Tjeneste underskreve flere Timesedler med sit eget Navn, hvilket bevirkede, at Børre udtrykkeligt befalede ham at skrive sit : Børres) Navn. Ogsaa dette har Børre ikke turdet benægte, skjøndt han ikke erindrer det. Postmester Børre har endelig, næst at tilføie, at han ikke accepterede nogen af de ovenmeldte Qvitteringer, førend han af Tiltalte selv havde faaet Løfte om, at denne vilde berigtige det skyldige Beløb, erklæret: at forsaavidt Tiltalte har skrevet, men ikke efterskrevet hans Navn, har han, naar han har bemærket det, Jntet derimod havt at erindre, en Yttring, der synes at involvere en Erkjendelse af, at det har været Børre bekjendt, at Tiltalte har efterskrevet hans Navn i paakommende Tilfælde. Tiltalte har under Sagen været arresteret siden den 18de Juli f. A., altsaa i 10 Maaneder. Høiesteret har nu derefter forandret Straffen for Christensen til Fængsel paa Vand og Brød i 5 Dage.